Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Tilanne Juudeassa, Samariassa ja Jordaninlaaksossa jatkuu kireänä.
Israelin korkein oikeus kuuli peruslain muutokseen liittyviä vetoomuksia.
Muutoksen myötä oikeuskansleri -
ei voi julistaa istuvaa pääministeriä työkyvyttömäksi.
Yhdysvallat on hyväksynyt israelilaisen -
Daavidin linko -asejärjestelmän toimituksen Suomeen.
Tilanne Juudeassa, Samariassa ja Jordaninlaaksossa jatkuu kireänä, -
kun terroriaineksia pyritään kitkemään alueelta.
Osana operaatio Aallonmurtajaa IDF, Shin Bet ja rajapoliisin erikoisjoukot -
suorittivat viime yönä terrorismin torjuntatoimia, -
joiden aikana pidätettiin 13 terrorismista epäiltyä henkilöä.
Pidätettyjen joukossa oli Iranin tukeman -
palestiinalaisen Islamilainen jihad -järjestön korkea-arvoinen jäsen.
Pidätetyt siirrettiin Shin Betin hoteisiin kuulusteltaviksi.
Israelin joukoissa ei tullut henkilövahinkoja.
Muita uutisia.
Samalla kun jännitys Israelin ja sen ulkoisten vihollisten välillä kiristyy,-
myös Israelin sisällä kuohuu -
hallituksen pyrkiessä tasapainottamaan vallan kolmijakoa.
Oikeusjärjestelmäuudistus on pysynyt-
israelilaisia huolestuttavana ykkösaiheena.
Israelin korkeimman oikeuden kuulemisessa -
käsiteltiin peruslain muutosta koskevia vetoomuksia. Muutoksen myötä -
oikeuskansleri ei voi julistaa istuvaa pääministeriä työkyvyttömäksi.
Nämä kaksi vetoomusta koskevat muutosta numero 12, -
joka hyväksyttiin tämän vuoden maaliskuussa knessetissä -
ja jolla muutetaan pääministerin työkyvyttömyyttä koskevaa lauseketta.
Israelin parlamentti -
hyväksyi muutoksen maaliskuussa äänin 61―47.
Silti valittajien mukaan -
lakimuutos heikentää Israelin oikeusvaltioperiaatetta -
ja "luo uuden ja vaarallisen ennakkotapauksen, -
jossa pääministeri voi parlamentaarisen enemmistön turvin -
tehdä haluamiaan perustuslaillisia muutoksia".
Tämä laki on itse asiassa räätälöity -
Israelin pääministeri Benjamin Netanjahun koon mukaan.
Ja näinhän ei säädetä lakeja, -
jotka ovat osa Israelin perustuslaillista järjestystä.
Hallituksen on lopetettava lainsäädännöllä pelaaminen.
Nythän se muuttaa sääntöjä aina kun ne eivät ole sen mieleen.
Pääministeri Netanjahua -
kiellettiin osallistumasta oikeus- uudistusta koskevaan lainsäädäntöön-
tai edes puhumasta uudistusten vastaisista mielenosoituksista.
Syynä olivat hänen omat oikeusjuttunsa -
liittyen petokseen, luottamusaseman väärinkäyttöön ja lahjuksiin.
Israelin lain mukaan -
syytteen alaiset kansalaiset ovat viattomia, kunnes toisin osoitetaan.
Uudistuksen vastustajat katsovat silti, että nykyhallituksen -
oikeusjärjestelmään kohdistamat lainsäädännölliset toimenpiteet -
suosivat pääministeriä ja hänen hallitustaan. Protestoijien mukaan -
muutokset ovat yritys muuttaa Israelin demokraattista luonnetta.
Olemme täällä kertoaksemme hallituksellemme, -
että emme anna Israelin luopua demokratiasta.
Israel on demokratia; se on kirjattu Israelin itsenäisyysjulistukseen.
Yhdelläkään hallituksella -
ei ole oikeutta lakkauttaa Israelin demokratiaa.
Osoitamme täällä tänään, että Israelin kansan enemmistö -
ei suostu maamme demokratian lakkauttamiseen.
Korkeimmassa oikeudessa käydään keskustelua, -
ja me olemme täällä sanoaksemme, että tuemme korkeinta oikeutta.
Samalla sanomme, että nyt riittää, -
emme salli tämän hallituksen tuhota demokratiaamme.
Uudistuksen kannattajat taas katsovat, että oikeuslaitoksen valtaa -
estää vaaleilla valittuja virkamiehiä osallistumasta lainsäädäntöön -
pitää kaventaa.
Olen asianajaja.
Olen tullut tänne protestoimaan korkeinta oikeutta vastaan, -
koska äänellämme ei ole nykyään enää väliä.
15 tuomaria päättää puolestamme kaikista elämän asioista, -
eikä se ole demokratiaa. Haluamme aidon demokratian, -
jossa ihmiset äänestävät, heidän päätöksillään on merkitystä -
ja he voivat luoda elämänsä itsenäisesti.
Tänä päivänä se ei onnistu, ja olemmekin täällä sanoaksemme: -
Lopettakaa.
Presidentti Isaac Herzogin johtamat neuvottelut -
laajan konsensuksen saavuttamiseksi kaatuivat hiljattain.
Epäviralliset neuvottelut kuitenkin jatkuvat -
pääministeri Netanjahun Likud-puolueen -
ja ent. puolustusministeri Gantzin -
Kansallisen yhtenäisyyden liiton välillä.
Yhdysvallat on toistuvasti kehottanut Israelin hallitusta -
saavuttamaan laajan kansallisen konsensuksen -
Israelin demokratiaa koskevissa muutoksissa.
USA:n ulkoministeriön varatiedottajalta kysyttiin, -
loppuuko USA:n puolustustuki Israelille muutosten myötä.
Voin sanoa, että niin ei tule tapahtumaan.
Vuosikymmeniä... - Mitä ei tule tapahtumaan?
Sotilaallista apua ei leikata tai lopeteta, -
koska sitoutumisemme Israelin turvallisuuteen on raudanluja.
Vuosikymmeniä kestänyt kumppanuutemme Israelin kanssa -
on raudanluja.
Pääministeri Netanjahu isännöi -
Sambian presidentti Hakainde Hichilemaa Jerusalemissa.
He keskustelivat maidensa välisten suhteiden vahvistamisesta.
Elämme mielenkiintoisia aikoja ja meillä menee hyvin.
Tapaamisen jälkeen Netanjahu korosti -
Hichileman vierailun olevan todistus siitä, että "Israel palaa Afrikkaan".
On ilo toivottaa presidentti Hichilema tervetulleeksi Jerusalemiin.
Vierailu on osoitus Sambian ja Israelin välisestä suuresta ystävyydestä.
Keskustelemme monista eri keinoista parantaa suhteitamme edelleen -
kansojemme parhaaksi ja jotta Israel voi palata Afrikkaan.
Israel on tulossa takaisin Afrikkaan; Afrikka palaa Israeliin.
Ja mielestäni se on kaikkien parhaaksi.
Ennen pääministeri Netanjahua Hichilema tapasi presidentti Herzogin -
ja alleviivasi Israel―Sambia-suhteiden tärkeyttä.
Herra presidentti, haluamme aivan ensimmäiseksi kiittää teitä -
siitä lämpimästä vastaanotosta, -
jonka olemme saaneet maanne johdolta ja kansalaisilta -
saavuttuamme Tel Aviviin -
ja matkattuamme tänne pyhään paikkaan, Jerusalemiin.
Olemme siitä hyvin kiitollisia.
Haluamme myös alleviivata, kuten aivan oikein totesitte, -
suhteemme tärkeyttä. Israelin ja Sambian suhde -
― niin hallitustemme kuin kansojemmekin välillä ―
juontaa juurensa monien vuosien taakse.
Sambiassa on useampia juutalaisyhteisöjä.
Sitten Israelin pohjoisnaapuri Syyriaan, -
missä Venäjän ilmavoimat ja Syyrian erikoisjoukkojen yksiköt -
harjoittelivat viime yönä tavoitteenaan tehostaa joukkojensa valmiutta.
Venäjän puolustusministeriön julkaisemasta kuvamateriaalista -
näkyy, että harjoituksessa oli mukana mm. sotilaskoneita, helikoptereita, -
ohjusten laukaisujärjestelmiä ja muuta sotilaskalustoa.
Kyseessä ei ollut ennalta sovittu harjoitus.
Lisäksi harjoitus tapahtui vain kuusi päivää sen jälkeen, -
kun presidentti Vladimir Putin varoitti Natoa ja Yhdysvaltoja, -
että Venäjä on aina valmis mihin tahansa skenaarioon Syyriassa.
Yhdysvallat on hyväksynyt israelilaisen -
Daavidin linko -asejärjestelmän toimituksen Suomeen.
Israelin puolustusministeriö -
kiittikin USA:n hallitusta hyväksynnän antamisesta -
Israelin ja USA:n yhdessä kehittämän ilmatorjuntajärjestelmän -
historialliselle hankintasopimukselle.
Hankinnan arvo on noin 316 miljoonaa euroa.
Daavidin linko -asejärjestelmään kuuluu -
Israelin ja USA:n valmistamia torjuntaohjuksia -
sekä Israelin valmistamia laukaisualustoja ja tutkajärjestelmiä.
Suomeen hankittava järjestelmä -
kehitetään yhteistyössä israelilaisen Rafaelin, yhdysvaltalaisen Raytheonin
ja suomalaisen teollisuuden kanssa.
Jokaisella osapuolella on omat tehtävänsä.
Järjestelmä integroidaan Suomessa jo käytössä oleviin järjestelmiin.
Israelin puolustusministeri Joav Gallant kiitti tiedotteessaan -
Suomen hallitusta ja erityisesti puolustusministeri Antti Häkkästä -
luottamuksesta Israelin puolustus- laitosta ja -teollisuutta kohtaan.
Gallant uskoo sopimuksen olevan -
uusi virstanpylväs Israelin ja Suomen välisessä yhteistyössä -
ja parantavan maiden kykyä vastata globaaleihin ja alueellisiin uhkiin.
Kiitos seurasta.
Jos ohjelmamme ovat siunanneet sinua -
ja tahdot tukea TV7 Israelin toimintaa, harkitsethan lahjoituksen tekemistä.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja sisartemme puolesta -
sekä rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.
Suomennos: TV7